stanford-oval/wikipedia huggingface dataset:
עונת 1958/1959 בלה ליגה

| --- | --- |
 תקופת התחרות:  14 בספטמבר 1958 – 19 באפריל 1959 (218 ימים)
 מספר משתתפות:  16
 הזוכה:  ברצלונה
 מספר משחקים:  240
 מספר שערים:  775 (3.23 בממוצע למשחק)
 מלך השערים:  ארגנטינה אלפרדו די סטפנו   (23 שערים)
 → 1957/19581959/1960 ←
 
עונת 1958/1959 הייתה העונה ה-28 של לה ליגה שהיא הליגה הספרדית הבכירה בכדורגל. העונה החלה ב-14 בספטמבר 1958 והסתיימה ב-19 באפריל 1959.
הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה.
מליגת המשנה עלו ספורטינג חיחון וריאל בטיס.
ברצלונה זכתה בתואר וזאת בפעם השביעית בתולדות המועדון. בנוסף לכך, היא זכתה בגביע חנרליסימו.
ספורטינג חיחון וסלטה ויגו ירדו לליגת משנה בסוף העונה. גרנדה ולאס פאלמס ניצחו משחקי המבחן ונותרו בליגה הבכירה.
כדורגלנים מצטיינים

"פרס פיצ'צ'י" למלך השערים של העונה הוענק לאלפרדו די סטפנו (ארגנטינה) מריאל מדריד. בהתאם לנתונים הרשמיים של ה-LFP הוא כבש 23 שערים ב-28 משחקים.
בשנה זו לראשונה הוענק "פרס זאמורה" לשוער הטוב ביותר. הפרס הוענק לאנטוני רמלייטס מברצלונה שספג 23 שערים ב-28 משחקים.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ברצלונה (אלופה) | 30 | 24 | 3 | 3 | 96 | 26 | 70 | 51 | זכייה בגביע חנרליסימו, העפלה לגביע האלופות |
| 2 | ריאל מדריד | 30 | 21 | 5 | 4 | 89 | 29 | 60 | 47 | העפלה לגביע האלופות |
| 3 | אתלטיק בילבאו | 30 | 17 | 2 | 11 | 72 | 33 | 39 | 36 |  |
| 4 | ולנסיה | 30 | 13 | 7 | 10 | 47 | 41 | 6 | 33 |  |
| 5 | אתלטיקו מדריד | 30 | 13 | 6 | 11 | 58 | 48 | 10 | 32 |  |
| 6 | ריאל בטיס | 30 | 14 | 4 | 12 | 54 | 53 | 1 | 32 |  |
| 7 | אספניול | 30 | 11 | 7 | 12 | 42 | 45 | 3- | 29 |  |
| 8 | אוססונה | 30 | 12 | 4 | 14 | 44 | 59 | 15- | 28 |  |
| 9 | ריאל סרגוסה | 30 | 12 | 4 | 14 | 47 | 60 | 13- | 28 |  |
| 10 | ריאל סוסיאדד | 30 | 9 | 10 | 11 | 32 | 33 | 1- | 28 |  |
| 11 | ריאל אוביידו | 30 | 11 | 5 | 14 | 31 | 49 | 18- | 27 |  |
| 12 | סביליה | 30 | 12 | 2 | 16 | 44 | 58 | 14- | 26 |  |
| 13 | גרנדה | 30 | 11 | 4 | 15 | 30 | 43 | 13- | 26 | משחקי המבחן |
| 14 | לאס פאלמס | 30 | 10 | 4 | 16 | 43 | 69 | 26- | 24 | משחקי המבחן |
| 15 | ספורטינג חיחון | 30 | 7 | 6 | 17 | 25 | 70 | 45- | 20 | ירדה ליגה |
| 16 | סלטה ויגו | 30 | 4 | 5 | 21 | 21 | 59 | 38- | 13 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ארגנטינה אלפרדו די סטפנו | ריאל מדריד | 23 |
| 2 | הונגריה פרנץ פושקש | ריאל מדריד | 21 |
| 3 | ברזיל אבריסטו דה מסדו | ברצלונה | 20 |
| 4 | ספרד (1945-1977) חוסטו טחדה | ברצלונה | 19 |
| 5 | ברזיל ואוה | אתלטיקו מדריד | 16 |
סמפר פיי

| --- | --- |

 בימוי:  אלכס רובין 
 שחקנים ראשיים:  ג'יי קורטני 
 מדינה:  הממלכה המאוחדת, ארצות הברית 
 שיטת הפצה:  וידאו על פי דרישה 
 הקרנת בכורה:  9 ביולי 2020 
 סוגה:  סרט דרמה, סרט פעולה 
 דף הסרט ב־IMDb
 
סמפר פיי (באנגלית: Semper Fi) הוא סרט דרמה ופעולה אמריקאי משנת 2019 בבימויו של הנרי אלכס רובין. הסרט עוסק בקבוצת חברים שהם גם שוטרים וגם לוחמי מארינס במילואים, שנאלצים להתמודד עם דילמות מוסריות קשות כאשר אחד מהם מוצא את עצמו כלוא בגין עבירה חמורה. הכותרת "סמפר פיי" נגזרת מהמוטו של חיל הנחתים האמריקני, שמשמעותו "תמיד נאמן."
הסרט יצא לאקרנים ב-4 באוקטובר 2019 על ידי Lionsgate .
עלילה

העלילה מתמקדת בקל (ג'יי קורטני), שוטר ומשוחרר חיל הנחתים של ארצות הברית, המנהל חיים כפולים בין עבודתו כשוטר לבין תפקידו במארינס. כאשר אחיו החורג, אוקי (נט וולף), מוצא את עצמו כלוא בגין רצח שלא במזיד, קל נקלע לדילמה קשה. הוא ואחיו שומרים על קשר הדוק, אך כעת קל נאלץ לבחור בין נאמנותו למשפחתו לבין חובותיו לחוק ולחבריו לנשק. במהלך הסרט, קל וחבריו לנשק מתכננים מבצע נועז לשחרור אחיו של קל מהכלא, תוך התמודדות עם אתגרים מוסריים ואישיים.
צוות השחקנים

ג'יי קורטני בתפקיד קל - שוטר ומארין במילואים, שנקרע בין נאמנות למשפחתו לבין חובותיו כחייל וכאיש חוק.
נט וולף בתפקיד אוקי - אחיו החורג של קל, שנכלא בעקבות תאונה טראגית.
פין ויטרוק בתפקיד סנואו - אחד מחבריו הקרובים של קל ומי שמסייע לו במשימתו.
ארטורו קסטרו בתפקיד ג'יימס - חבר נוסף בקבוצת המארינס של קל, שמביא את הניסיון הקרבי שלו לתוך התוכנית לשחרור אוקי.
בו קנאפה בתפקיד סזאר - חבר נוסף בקבוצה שמשתף פעולה בתוכנית.
לייטון מיסטר בתפקיד קלרה - דמות נשית חשובה, שמהווה חלק מהקונפליקט האישי של קל.
ביקורות

הסרט "סמפר פיי" קיבל ביקורות מעורבות מצד המבקרים. מצד אחד, המשחק של ג'יי קורטני והבימוי של הנרי אלכס רובין זכו לשבחים מסוימים, אך מנגד, היו מבקרים שציינו את העלילה כחסרת עומק ואת הדמויות כשטוחות. הסרט נוגע בסוגיות מוסריות משמעותיות, אך הסרט ספג ביקורות כי הוא לא מצליח להעמיק בהן בצורה מספקת. עם זאת, הסרט עדיין מצליח להציג דרמה מרתקת עם כמה סצנות פעולה משכנעות.
סטטירה הראשונה

ציור מאת שארל לה ברון המתאר את אלכסנדר נפגש עם משפחת דריווש. סיסיגמביס משתחווה בפני הפאיסטיון
סטטירה הראשונה (ביוונית: Στάτειρα, בפרסית: استاتیرا‏; ? - ספטמבר 331 לפנה"ס) הייתה אשתו של דריווש השלישי, המלך האחרון של הממלכה האחמנית של פרס. סטטירה הראשונה הייתה מלכת הממלכה האחמנית של פרס בסוף המאה הרביעית לפני הספירה בתקופה בה האימפריה האחמנית נכבשה על ידי כוחותיו של אלכסנדר מוקדון.
ביוגרפיה

השם "איסטטירה" משמעו[דרושה הבהרה] "נערת התפילה". תאריך לידתה אינו ידוע. היא הייתה בתם של אציל פרסי בשם ארסמס ואשתו סיסיגמביס. ידוע על שני אחים שהיו לה דריווש ואוקסיטאריס. היא מתוארת במקורות בתור "האשה היפה ביותר באסיה". בתאריך לא ברור היא נישאה לאחיה דריווש - צעד מקובל למדי בקרב משפחות האצולה הפרסיות. בשנת 336 לפנה"ס נרצח המלך ארתחששתא הרביעי, ודריווש הוכתר כמלך דריווש השלישי. סטטירה ילדה לו שתי בנות: ברסינה ודריפטיס ובן בשם אוכוס.
בשנת 340 לפנה"ס פלש אלכסנדר הגדול מלך מוקדון לפרס. לאחר מספר ניצחונות שהשיג אלכסנדר באסיה הקטנה ולאחר שכבש את מצרים, החליט דריווש לצאת לקראת אלכסנדר בעצמו. דריווש גייס צבא שגודלו היה בערך 100,000 איש, והוביל אותו בעצמו. כמנהג המלכים הפרסיים, הוא לקח עמו את סטטירה יחד עם שתי בנותיהם ובנם, וכן את אמו סיסיגמביס. חרף העליונות המספרית הניכרת של הצבא הפרסי, קרב איסוס הסתיים בניצחון מוקדוני מוחץ, ודריווש נמלט משדה הקרב. האוהל המלכותי, עם בני משפחתו של המלך, נפל בידיהם של המוקדונים. אף על פי שנשים פרסיות אחרות זכו ליחס אכזרי, לא כן היה עם משפחת המלוכה.
על פי פלוטרכוס, אלכסנדר שמע שהנשים משוכנעות שדריווש מת בקרב, וכי הן מתאבלות עליו. הוא שלח לאוהלן את לאונטוס, אשר הודיע להן שדריווש לא מת, והבטיח להן יחס הולם. על פי יוסטינוס, אלכסנדר הגיע בעצמו אל האוהל, ונשות משפחת המלוכה "נצמדו זו לזו למראה הזרים החמושים, והקימו זעקות שבר כמו מצפות למוות מיידי. אחר הן נפלו לרגליו של אלכסנדר והתחננו לא על חייהן, אלא לעיכוב הוצאתן להורג עד שיקברו את גופת דריווש". אלכסנדר התרגש מהדאגה שהפגינו, והבטיח להן שהמלך חי. הוא ניחם אותן והבטיח להעניק להן יחס מכובד ואף למצוא לבנות חתנים מתאימים.
נראה שאכן הנשים זכו ליחס מכובד ולפרטיות, אם כי סביר להניח שפעולה זאת לא נבעה מנימוס או טוב לב, אלכסנדר רצה לבסס את טענתו לכתר הפרסי על ידי כך שיאמץ כבני משפחתו את משפחת המלך הקודם, תחת שישעבד אותה כמנהג מלך כובש. משא ומתן בין דריווש לאלכסנדר על שחרור בני משפחתו נכשל, והמשפחה המשיכה להתלוות אל אלכסנדר במסעותיו. אריאנוס כותב שחרף יופייה האגדי של סטטירה, אלכסנדר לא התפתה לקחת אותה לאשה. עם זאת, באזור ספטמבר 331 לפנה"ס, סטטירה מתה, על פי המקורות כתוצאה מהריון שהסתבך. מכיוון שהיא נפלה בשבי לכל הפחות שנה קודם לכן, לא ייתכן שדריווש היה האב. חלק מהחוקרים הציעו את ההצעה שאלכסנדר היה האב, ויש אף הסבורים שזו הסיבה לכך שסירב לשחרר אותה גם כאשר דריווש הציע פיצויים נכבדים מאוד. עם זאת, אין רמזים המאששים או סותרים טענה זו.
אחד מחצרניה של סטטירה הצליח להימלט במהלך הלוויה שנערכה לה, ולהגיע אל דריווש ולספר לו על מותה. פלוטרכוס מספר שדריווש הזדעזע מכך שאשתו ואחותו לא זכתה לקבורה מלכותית, אולם השליח הרגיע אותו שהן בחייה והן במותה זכתה מלכתו בכבוד הראוי לה. לימים נישאה בתה ברסינה לאלכסנדר עצמו, ושינתה את שמה ל"סטטירה" על שם אמה.
הערות שוליים

↑  פלוטרכוס, "חיי אלכסנדר", 21. אריאנוס, "אנבסיס", ספר רביעי, 19. קורטיוס, ספר רביעי, 10.
↑  פלוטרכוס, "חיי אלכסנדר", 20-21.
↑  מצוטט בתוך: ביל יני, אלכסנדר הגדול - לקחים מפועלו של המצביא הבלתי-מנוצח בהיסטוריה, הוצאת מודן, 2012. עמ' 69-70.
1 2 3 4  סטטירה/ברסינה באתר ליוויוס
↑  אריאנוס, "אנבסיס", ספר רביעי, 19.
1 2  פלוטרכוס, "חיי אלכסנדר", 30.
↑  ביל יני, אלכסנדר הגדול - לקחים מפועלו של המצביא הבלתי-מנוצח בהיסטוריה, הוצאת מודן, 2012. עמ' 108-109.
סימקה 1000

סימקה 1000
סימקה 1000, שנת 1974
סימקה 1000, שנת 1963 מבט מבפנים כולל לוח מחוונים
סימקה 1000
סימקה 1000, אוטומטית
סימקה 1000, קופה, שנת 1966
סימקה 1000 היא מכונית סופרמיני קטנה בעלת 4 דלתות, שיוצרה על ידי החברה הצרפתית סימקה משנת 1961 עד 1978.
יוצרו 1,193,610 יחידות.
היסטוריה

סימקה Simca 1000) 1000) הייתה מכונית שיוצרה על ידי חברת "סימקה" (ראשי התיבות בצרפתית של Société Industrielle de Mécanique et Carrosserie Automobile), יצרן רכב צרפתי מן העבר שהחל לייצר מכוניות ב-1934. החברה הוקמה על ידי פיאט כדי להימנע מתשלום מכסים שהוטלו בצרפת על יבוא כלי רכב. כל דגמי המכוניות הראשונים של סימקה היו דגמים של פיאט שיוצרו ברישיון. ב-1958 רכשה קרייזלר את השליטה בסימקה, וסימקה החלה לייצר מכוניות באופן עצמאי. ב-1970 הפכה סימקה באופן רשמי לקרייזלר-צרפת.
הסימקה 1000 עוצבה על ידי מעצב המכוניות מריו בואנו. ייצורה החל ב-27 ביולי 1961. תוך זמן קצר היא הפכה למכונית הפופולרית בצרפת, ובמידה מסוימת גם בשוקי יצוא. במהלך 1962, השנה הראשונה בה יוצרה ה-1000 לכל אורכה, יוצרו 154,282 יחידות. בשנים שלאחר מכן עמדו המכירות על יותר מ-100,000 יחידות לשנה עד לשנת 1974.
ב- צרפת הייתה הסימקה 1000 למתחרה העיקרית לדופין של רנו, ולרנו R8.
הסימקה 1000 הורכבה בצרפת, ספרד, מרוקו, צ'ילה וקולומביה.
בין המדינות אליהן יוצאה הסימקה 1000 הייתה דרום אפריקה. דגם הקופה שלה יוצא לארצות הברית.
נתונים טכניים ומידות

בישראל: מנוע 944 סמ"ק
מנוע אחורי 4 צילינדרים מקורר מים בגרסאות: 777 סמ"ק, (משנת 1966, בהספק של 23 כ"ס), 844 סמ"ק, (ספרד), 944 סמ"ק,(בהספק של 26 כ"ס, 1,118 סמ"ק, (משנת 1969, 1,204 סמ"ק, (ספרד), 1,294 סמ"ק (משנת 1970).
תמסורת: ידנית 4 הילוכים סינכרוניים או חצי-אוטומטית 3 הילוכים (התמסורת החצי-אוטומטית פותחה על ידי פארודו)
מתלים נפרדים לכל ארבעת הגלגלים
אורך: 3,785 מ"מ
רוחב: 1,473 מ"מ
גובה: 1,335 מ"מ
בסיס גלגלים: 2,200 מ"מ
משקל: 730 ק"ג
סימקה 1000 בישראל

בישראל שווקה הסימקה 1000 תחת הסיסמה "קטנה שהיא גדולה". היא הייתה לספור הצלחה והתחרתה בויוה ווקסהול, אוסטין 1100 וקונטסה 900 (החל משנת 1964).
בדגם ששווק בארץ הותקן מנוע בנפח של 994 סמ"ק. ביוני 1973 מחיר היחידה בישראל עמד על 22,220 לירות ישראליות. המחיר כלל: צמיגים רדיאליים, מנעול הגה, מערכת חימום, מפשיר אדים ומגיני שמש.
ראו גם

סימקה
לקריאה נוספת

"סימקה וששון"  מועדון החמש, קובי מילוא
מכונית סימקה 1000 ועוברי אורח  יד יצחק בן צבי, אלבום עמנואל ומרים צור
סימקה 1000, מנוע 1294 סמ"ק  (4:31 דקות), יו-טיוב
סימקה 1000  (4:30 דקות), יו-טיוב
סימקה 1000  (1:37 דקות), יו-טיוב
סימקה 1000  (2:02 דקות), יו-טיוב
סיפורו של הספן

| --- | --- |

 מידע כללי
 מאת:  ג'פרי צ'וסר 
 שפת המקור:  אנגלית תיכונה 
 סוגה:  פואמה 
 סדרה
 ספר קודם:  סיפורו של המחלן 
 הספר הבא:  סיפורה של אם המנזר 
 
סיפורו של הספן (The Shipman's Tale) הוא אחד מסיפורי קנטרברי שחיבר ג'פרי צ'וסר בשלהי המאה ה-14.
זהו מעין סיפור מבדח קצר ומחורז מימי הביניים המגולל את סיפורם של סוחר קמצן, אשתו החמדנית ומאהבה, נזיר ערמומי. אף על פי שניתן לאתר סיפורים דומים בדקאמרון לג'ובאני בוקאצ'ו, מקור קבוע לסיפוריו של צ'וסר. הסיפור הוא עיבוד של סיפור-עממי רווח מאותה התקופה - "מתנת המאהבה מושגת מחדש".
תקציר העלילה

הסיפור מגולל את קורותיו של סוחר שאשתו מתענגת על הילולות והתערות בחברה, עליהן היא מבזבזת ממון רב. נזיר צעיר, המעמיד פנים שהוא דודנו של הסוחר, מגיע להתארח אצלם. לאחר התוודותה על שאינה אוהבת את בעלה, מבקשת האישה מהנזיר מאה פרנקים לתשלום חובותיה. הנזיר, מאחורי גבה, לווה את הכסף מהסוחר כדי לתתו לאישה, שבתגובה מסכימה איתו כי:
כאשר הסוחר מבקש מהנזיר את כספו חזרה, הלה אומר לו שהוא כבר החזיר את ההלוואה לאשת הסוחר; ואז עוזב במהירות את העיירה. כשהסוחר שואל את אשתו על הכסף, היא אומרת שהיא בזבזה אותו ומאשימה את הנזיר באומרה שהיא חשבה שהכסף היה תשלום בעבור שהותו הארוכה בביתם. במקום לתת לבעלה את הכסף בחזרה היא אומרת שהיא תחזיר את החוב במיטה.
מלבד ביקורת על הכמורה, נושא נפוץ בכתביו של צ'וסר, הסיפור גם מחבר בכישרון רב בין כסף, עסקים ויחסי מין. בנוסף, הסיפורים הדומים בדרך-כלל מסתיימים כאשר הן האשה והן הבעל נופלים קורבן להונאה, אך התוספת בה האישה, בתורה, מפילה בפח את בעלה, נראית כהמצאתו הבלעדית של צ'וסר. ובזמן שהאשה "מונה" את חובה במיטתה, הסיפור נגמר במשחק מילים וולגרי, שכולנו, בעזרת האל, נמשיך "למנות" כל ימי חיינו.
הדיוקן מעורר-האהדה של האישה והשימוש בשמות כמו "אנחנו" ו"אותנו" גרמו לחוקרים להציע את האפשרות שהסיפור נכתב במקור בעבור "אשת בת'" אך ככל שהדמות התפתחה הוחלט לתת לה סיפור נרחב יותר וכך הספן פתח בסיפורו. בשורה "moot us clothe, and he moot us array," ובאחרות, נעשה שימוש ב-"אנחנו" וב-"אותנו" בצורה בה אישה נשואה עשויה הייתה לדבר באותם הימים.
הספן אולי פשוט מחקה קול נשי אך סוף-הדבר של "סיפורו של הפרקליט" בכמה כתבי-יד מציע שסיפורו של הספן צריך לבוא אחריו, ולא אחרי "סיפורה של האשה מבאת'" שסיפורה לרוב בא אחריו. השינויים מעניקים לנו מעט תובנה על פיתוחו של צ'וסר את הסיפורים ועל קשרי-הגומלין שביניהם.
עיבודים בני-זמננו

בעיבוד של ערוץ BBC1 לסיפורו של הספן (שכונה "סיפורו של הקפיטן"), התפאורה היא של משפחה הודית באנגליה בת-זמננו. את מקומו של הנזיר תופס אחיו האמיתי של הסוחר, שהגיע מהודו כדי לפתוח חנות באנגליה. האשה, המוטרדת בבעיות כלכליות, שוכבת עם האח, והלה לומד על פרשיות-האהבים שלה מן העבר מפי הסוחר. האח עוזב אותה והיא בתגובה, בהרגישה דחויה, הורסת את חנותו. בעקבות זאת הסוחר שולח את אחיו בחזרה להודו עם אזהרה, ולבסוף, הוא שולח את ידו לרוחב המיטה כדי לגעת בידה של אשתו, רמז לפיוס והשלמה.
לקריאה נוספת

שמעון זנדבנק (תרגם), סיפורי קנטרברי, עם עובד הוצאה לאור, התש"ם-1980.
סטיב וינווד

| --- | --- |

 לידה:  12 במאי 1948 (בן 76) ברמינגהאם, הממלכה המאוחדת 
 שם לידה:  Stephen Lawrence Winwood 
 מוקד פעילות:  הממלכה המאוחדת 
 תקופת הפעילות:  מ-1963 
 סוגה:  בלו-אייד סול, רוק פסיכדלי, רוק קל, בלוז, ג'אז פיוזן, בלוז רוק, רוק מתקדם, רוק, מוזיקה קלאסית 
 סוג קול:  טנור 
 שפה מועדפת:  אנגלית 
 כלי נגינה:  גיטרה בס, קלידים מוזיקליים, גיטרה, אורגן האמונד 
 חברת תקליטים:  פונטנה רקורדס, איילנד רקורדס 
 בן או בת זוג:  Eugenia Winwood (1987–?) 
 צאצאים:  Mary-Clare Elliot, Cal Winwood, Eliza Winwood, Lilly Winwood 
 מספר צאצאים:  4 
 www.stevewinwood.com
 פרופיל ב-IMDb
 
סטיב וינווד, 2009
סטיבן לורנס "סטיבי" וינווד (באנגלית: Stephen Lawrence "Steve" Winwood;‏ נולד ב-12 במאי 1948) הוא מוזיקאי אנגלי.
קריירה

במהלך קריירה בת ארבעה עשורים, הספיק סטיבי וינווד להקים מספר להקות חשובות ומצליחות, ולזכות בהערכת הקהל והמבקרים גם כאמן סולו. בין הלהקות בהן היה וינווד חבר היו ה-Spencer Davis Group, טראפיק והסופרגרופ Blind Faith. לאורך השנים הוציא וינווד להיטים רבים, זכה בפרסי גראמי ושיתף פעולה עם אמנים שונים. את הקריירה ארוכת השנים שלו החל כשהיה בן חמש עשרה. וינווד, שכילד למד לנגן בפסנתר, כינור, גיטרה וסקסופון, סולק מבית הספר עוד לפני שמלאו לו 16 שנים. אחיו, מאף, שהיה חבר ב-Spencer Davis Group, קפץ על ההזדמנות וצירף את אחיו המוכשר אל הלהקה. בין השנים 1963 - 1967 ביצעו הספנסר דייוויס גרופ מספר רב של להיטים, שביססו את מעמדם כאחד מהרכבי הפופ החשובים והמצליחים באנגליה. וינווד הצעיר הופיע איתם במועדונים שונים ברחבי אירופה, ואף כתב ושר שניים מהלהיטים הגדולים של ההרכב, "Gimme Some Lovin" ו- "I'm A Man". והקליט יחד עם אמן הבלוז האמריקאי האולין וולף.
לאחר מכן הקים וינווד יחד עם אריק קלפטון וג'ינג'ר בייקר את הלהקה Blind Faith. לאחר מספר שיתופי פעולה פתח בקריירת סולו עשירה.
סמסי מלכת הערבים

| --- | --- |
 לידה:  המאה ה־8 לפנה״ס קדר 
 פטירה:  המאה ה־7 לפנה״ס קדר 
 מדינה:  קדר 
 
סמסי הייתה מלכת שבטי ערבים שמרדו בתגלת פלאסר השלישי מלך אשור.
בשנת 733 לפנה"ס הצטרפה סמסי למרד המס נגד תגלת פלאסר השלישי יחד עם ממלכת ישראל, מצרים העתיקה, וארם דמשק. תגלת פלאסר הגיב במהירות. הוא הביס את חנון מלך עזה, כבש את ארם דמשק והרג את מלכה רצין, והביס את פקח בן רמליהו מלך ישראל והמליך את הושע בן אלה במקומו. לאחר מכן פנה להכריע את סמסי. צבאם נפגש במדבר והקרב הסתיים בניצחון אשורי מוחץ. על פי עדויות האשורים 1,100 לוחמים ערבים נהרגו בקרב, ואוצרותיה האישיים של סמסי נפלו בשבי. היא עצמה נמלטה מן המערכה אל העיר בזו. האשורים הטילו מצור על העיר, וכאשר חייליה של סמסי רעבו ללחם נאלצה סמסי להיכנע. העלתה מנחה לתגלת פלאסר והסכימה לקבל נציב אשורי בארצה.
הערות שוליים

↑  בוסתנאי עודד, תולדות עם ישראל בימי בית ראשון, הוצאת האוניברסיטה הפתוחה 2007. כרך ב' עמ' 412.
↑  בוסתנאי עודד, תולדות עם ישראל בימי בית ראשון, הוצאת האוניברסיטה הפתוחה 2007. כרך ב' עמ' 410.
סטטקנטוס

| סטטקנטוס |
| --- | --- |
 
תקופה
סוף דבון - קרבון מיסיסיפי 382–323 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: סימורידה
סוג:: סטטקנטוס
מינים
 S. altonensis  S. gansuensis  S. neilsoni  S. praecursor  S. resistens  S. thomasi  S. productus
שם מדעי
 Stethacanthus ‏ניוברי, 1889

סטטקנטוס (שם מדעי: Stethacanthus; מילולית: "חזה קוצני", על שם סנפיר הגב הגבוה שמעל חזהו) הוא סוג של דג סחוס נכחד מסדרת הסימורידה, שחי בעידן הפלאוזואיקון במימי אסיה, אירופה ואמריקה הצפונית לפני 382-323 מיליון שנה.
מאפיינים

דג זה הגיע לאורך של 70 ס"מ והיה מאופיין בסנפיר גבי גדול ודמוי סדן גדול שהיה מסנפיר גבם ועד לאחורי ראשם. בקצה הסנפיר היו קוצנים קטנים והיו כאלה גם על הראש. תפקידם לא ברור אך ייתכן שהם עזרו להיאחז ביצורים אחרים או לעזור להזדווגות ואולי גם הרתיעו טורפים. הוא היה בעל סנפירי גפיים קצרים ומאחוריהם היו 2 קוצים אחוריים קצרים.
עקב סנפיר הגב הגדול שלו הוא התקשה לנוע במהירות אחרי טרף וייתכן שחיפש טרף קרוב לקרקעית. הוא ניזון מדגים אחרים, דגי סחוס קטנים יותר וחסרי חוליות ימיים.
בתרבות

דג זה מופיע בסדרה "ללכת עם מפלצות" בפרק הראשון, שם הוא חי בנהרות ורודף אחרי היינרפטון (שלמעשה היה גדול ממנו בהרבה), אך נטרף על ידי הדג הענקי הינרייה.
הוא מופיע גם בסדרה "מפלצות ים" של נייג'ל מארוון, שם הוא נמשך לפיתיון של נייג'ל אך בורח בגלל דנקליאוסטיוס ענקי.
בנוסף הוא מופיע בסדרה פלאווורלד.
ראו גם

פלקטוס
נסטה קרטר

נסטה קרטר (באנגלית: Nesta Carter; נולד ב-11 באוקטובר 1985) הוא אצן מג'מייקה. אלוף אולימפי (לונדון 2012), 3 פעמים ברציפות אלוף עולם (טגו 2011, מוסקבה 2013 ובייג'ינג 2015) ושיאן העולם בריצת שליחים 4x100 מטר. קרטר מדורג שמיני בכל הזמנים בריצת 100 מטר (9.78 שניות).
בינואר 2017 הורשע קרטר באימרוץ לאחר שנימצאו שאריות של מתילהקסנאמין בבדיקת הדם שנלקחה ממנו באולימפיאדת בייג'ינג (בייג'ינג 2008) ומדליית הזהב ושיא העולם בריצת שליחים 4x100 מטר מאולימפאידת זו נילקחו ממנו ומיתר האצנים (יוסיין בולט, אסאפה פאוול ומייקל פרייטר).
ביוגרפיה

קרטר נולד בבננה גראונד.
ביוגרפיה > 2007

באליפות העולם שנערכה באוסקה יפן בשנת 2007 זכה קרטר במדליית כסף בריצת שליחים 4x100 מטר ביחד עם מרווין אנדרסון, יוסיין בולט ואסאפה פאוול בשיא ג'מייקה חדש של 37.89 שניות, אחרי ארצות הברית (37.78 שניות) ולפני בריטניה (37.90 שניות). נוסף לכך, הוא סיים במקום 12 בריצת 100 מטר בתוצאה של 10.28 שניות. בשלב המוקדמות הוא קבע תוצאה של 10.17 שניות.
ביוגרפיה > 2008

בתחרות שנערכה בסטוקהולם שוודיה ביולי 2008 קבע קרטר בריצת 100 מטר שיא אישי חדש של 9.98 שניות.
באולימפיאדת בייג'ינג (2008) הוא זכה במדליית זהב בריצת שליחים 4x100 מטר ביחד עם מייקל פרייטר, יוסיין בולט ואסאפה פאוול בשיא עולם חדש של 37.10 שניות, לפני טרינידד וטובגו (38.06 שניות) ויפן (38.15 שניות). בשנת 2017 נמצא כי קרטר השתמש באימרוץ ולכן מדליית הזהב נשללה מג'מייקה.
ביוגרפיה > 2009

בתחרות שנערכה בשאנגחאי, סין ב-20 בספטמבר 2009 קבע קרטר בריצת 100 מטר שיא אישי חדש של 9.91 שניות.
ביוגרפיה > 2010

בתחרות שנערכה ברייטי איטליה ב-29 באוגוסט 2010 קבע קרטר בריצת 100 מטר שיא אישי חדש של 9.78 שניות. ובכך היה לבעל התוצאה החמישית בטיבה בהיסטוריה בריצה זו באותה העת.
ביוגרפיה > 2011

באליפות העולם שנערכה בטגו קוריאה הדרומית בשנת 2011 זכה קרטר במדליית זהב בריצת שליחים 4x100 מטר ביחד עם מייקל פרייטר, יוהאן בלייק ויוסיין בולט בשיא עולם חדש של 37.04 שניות, לפני צרפת (38.20 שניות) וסנט קיטס ונוויס (38.49 שניות). נוסף לכך, הוא סיים במקום 7 בריצת 100 מטר בתוצאה של 10.95 שניות.
ביוגרפיה > 2012

באולימפיאדת לונדון (2012) זכה קרטר במדליית זהב בריצת שליחים 4x100 מטר ביחד עם מייקל פרייטר, יוהאן בלייק ויוסיין בולט בשיא עולם חדש של 36.84 שניות, לפני טרינידד וטובגו (38.12 שניות) וצרפת (38.16 שניות).
ביוגרפיה > 2013

באליפות העולם שנערכה במוסקבה רוסיה בשנת 2013 זכה קרטר בשתי מדליות, זהב וארד. מדליית זהב בפעם השנייה ברציפות, בריצת שליחים 4x100 מטר ביחד עם קמר ביילי-קול, ניקל אשמיד ויוסיין בולט בתוצאה של 37.36 שניות, לפני ארצות הברית (37.66 שניות) וקנדה (37.92 שניות) ומדליית ארד, בריצת 100 מרט בתוצאה של 9.95 שניות, אחרי יוסיין בולט (9.77 שניות) וג'סטין גטלין מארצות הברית (9.85 שניות).
ביוגרפיה > 2015

באליפות העולם שנערכה בבייג'ינג בשנת 2015 זכה קרטר במדליית זהב בפעם השלישית ברציפות, בריצת שליחים 4x100 מטר ביחד עם אסאפה פאוול, ניקל אשמיד ויוסיין בולט בתוצאה של 37.36 שניות, לפני סין (38.01 שניות) וקנדה (38.13 שניות).
שיאים אישיים > אצטדיון

ריצת 100 מטר: 9.78 שניות (2010)
ריצת 200 מטר: 20.25 שניות (2011)
שיאים אישיים > אולם

ריצת 50 מטר: 5.67 שניות (2012)
ריצת 60 מטר: 6.49 שניות (2012)
ראו גם

מדיה וקבצים בנושא  בוויקישיתוף
התפתחות שיא העולם בריצת שליחים 4x100 מטר (ויקיפדיה באנגלית)
סטטיקה

בשיווי משקל – סך הכוחות והמומנטים הוא אפס
סטטיקה (Statics) הוא ענף בפיזיקה העוסק בחקר הכוחות והמומנטים הפועלים על גופים ומערכות פיזיקליות הנמצאים במנוחה או בשיווי משקל מכני יחסית לסביבתם המיידית (למשל, רוב הבניינים נמצאים במנוחה ביחס לכדור הארץ, על אף שכדור הארץ עצמו נע בחלל במהירות גדולה מאוד יחסית לשמש ולכוכבים אחרים). בבסיס הענף עומדים חוקי התנועה של ניוטון.
הסטטיקה היא אחד משני הענפים העיקריים של המכניקה, יחד עם הדינמיקה. יישומי הסטטיקה כוללים תחומים רבים כגון הנדסת מכונות, הנדסת בניין, הנדסה אווירונאוטית, הנדסת חלל, הידרוסטטיקה ועוד. למשל, בעזרת תוצאות הסטטיקה ניתן לחשב את הכוחות הפועלים בבניינים, ובהתאם לתוצאות המתקבלות לקבוע את גודלם וחוזקם של רכיבי השלד הנדרשים.
דוגמאות לניתוח מערכות בסטטיקה > גוף על מישור

לפי החוק השני של ניוטון (F=ma), גוף המושפע מכוח הכובד של כדור הארץ אמור לנוע מטה בתאוצה g. עם זאת, אם הגוף יוצב על משטח מישורי, הוא ימצא במנוחה. תופעה זו מוסברת על ידי העובדה שהמשטח מפעיל על הגוף כוח (המכונה כוח נורמלי ומוסמן באות N}, שווה בגודלו והפוך בכיוונו לכוח שהגוף מפעיל על המשטח (לפי החוק השלישי של ניוטון, חוק הפעולה והתגובה). אם כן, שקול הכוחות הפועלים על הגוף הוא אפס.
גוף על מישור במצבי עמיסה שונים
כשמפעילים על גוף כוח כלפי מעלה, כוח הנורמל יהיה שווה להפרש הmg עם הכוח
כשלוחצים על גוף כלפי מטה, הנורמל שווה לסכום הmg והכוח הלוחץ
כשלא פועלים כוחות חיצוניים אנכים, N=mg
דוגמאות לניתוח מערכות בסטטיקה > גוף תלוי

גוף התלוי על חוט אינו נופל, כיוון שהחוט מפעיל על הגוף כוח (קרוי מתיחות, ומסומן באות T), הנובע מאלסטיות המשטח או החוט.
סטטיקה לסיבוב ומומנטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בדומה לשקול הכוחות הפועלים על הגוף במנוחה, גם שקול המומנטים הוא אפס.
לדוגמה, נדנדה מאוזנת תהיה במצב שיווי משקל מכני כאשר שני ילדים במשקל זהה ישבו במרחקים שווים מציר הסיבוב. כך, הילדים יפעילו על הנדנדה מומנטים זהים בגודלם והפוכים בכיוונם, שקול המומנטים יתאפס והנדנדה  במנוחה.
ראו גם

דינמיקה (מכניקה)
שיווי משקל מכני
מכניקת המוצק
סיומת סטטית
חפץ התלוי על חוט אינו נופל מכיוון שהחוט מפעיל כוח T השווה בגודלו ל־mg
סמר-מר

"סמר-מר" (באנגלית: "Samar-Mar") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993). הוא יצא לאור בשנת 1993, בהוצאת חברת התקליטים IMP דאנס בע"מ, כסינגל החמישי מתוך האלבום.
רקע

השיר נכתב על ידי דנה אינטרנשיונל, לצד חסן אל-אסמר המלחין שלו, ועופר ניסים המפיק. "סמר-מר" הוא שיר קצבי באנגלית ובערבית, שסובב אחר בחורה צעירה וגבר מבוגר בשם סמר מר שמחזר אחריה. אולם היא מתחמקת ומלגלגת בו בצחוק. השיר הגיע למקום הרביעי במצעד הפזמונים השבועי של גלי צה"ל.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ישראל | המצעד העברי השבועי של גלי צה"ל | 4 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1993 | תקליט 12 אינץ' | IMP דאנס |  |